Odense Adresse-Contoirs Efterretninger, 1829-08-13
Paa Lodstaarnet brændte et Glædesblus af Blaalys og fra Havnen opsteeg Raketter. Smagfulde Transparenter prydede Raadhuset, den lærde Skole og Kirketaarnene. Søndag Middag gaves i Polyhymnias festligsmykkede Lokale en Diner, og om Aftenen blev paa Søen tæt udenfor Minde porten afbrændt et skjønt Fyrværkerie. Under samme og til langt ud paa Natten svømmede Blus omkring paa Havfladen. J Polyhymnia var Bal indtil den lyse Morgen, stund, og Mandag Aften endtes Festlighederne med Jllumination, Musik og Dands i Riis Skov. - J Horsens var, foruden stor Militair=Borgerparade samt almindelig Jllumination, en glimrende Diner paa Klubben. Paa det nærliggende saakaldte Bjergelide fandt ligeledes en Folkefest Sted, som gjorde Entrepreneurerne, Hr. Assessor Herredsfoged With og Hr. Kammerraad Birkedommer Christensen, sand Ære. Paa Udkanten af Skoven var indrettet 2 Saloner, imellem hvilke de høie Forlovedes Navnetræk brændte i Transparent. Den ene benyttedes til Dands af Omegnens Bønder; den anden udgjorde Samlingsplads for den finere Klasse. Rundtom stode Telte, hvor Man kunde faae alskens Forfriskninger. 9 Kanonskud forkyndte Festens Begyndelse, som bivaanedes af 5 til 6000 Mennesker. Paa Bjergets høieste Standpunkt var antændt en stor Glædesbaune, som vedligeholdtes hele Natten igjennem. Til Slutning overraskedes Forsamlingen af et brillant Fyrværkerie, hvilket især stemte Bøndernes Glæde til den høieste Begeistring. - J Kolding indfandt Embedsmændene og Borgerne sig Kl. 3 til en i Dagens Anledning foranstalte. Diner. Fra Kl. 8 til 9 om Aftenen blev der kimet med Klokkerne og til samme Tid musicerede Borgermusiken i Gaa derne. Lemmerne i Fattighuset og Hospitalet beværtedes med et kraftigt Middagsmaaltid og passende Gaver i Penge uddeeltes til 32 huusarme Familier. - J Randers lød i Morgenstunden Musik af blæsende Jnstrumenter fra Kirketaarnet, fra 11 til 12 var stor Militairparade paa Torvet, Kl. 6 om Aftenen kaldte Klokkernes Kimen Byens Jndvaanere til Kirken, hvor først Mozarts Hymne blev udført af Damer og Herrer fra Orgelet, og Hs. H. Hr. Amtsprovst Kruse i en skjøn Tale lagde vort kjere Fædrelands Skjebne i de sidste 3 til 4 Decennier til Grund for sine Betragtninger. Høitideligheden endtes med Hauds Hymne, hvortil 27 Kanonskud fra Byens Torv udtordnede et Amen. Under Jlluminationen brændte Beegkrandse ved Kirken og Arsenalet. Ogsaa Dronningens Hauge, det smukke Marienlund, var ved Hr. Schaldemoses Omsorg illumineret med kouleurte Lamper og Regimentets Musik glædede her de Spadserende til Kl. 1. Paa Bakken ved Veirmøllen brændtes et Blus. Om Søndagen feirede Selskabet Harmonien Festen med Diner og Bal. - J Ribe udmærkede den særdeles smukt oplyste Stiftamtmandsbolig sig ved et anbragt Alter med det Høikongel. Brudepars Navnetræk, hvorover var anbragt en meget smuk Sølv=Kurv med de udsøgteste Blomster, og ovenover en Tronhimmel. Søndag Morgen løde Psalme=Melodier fra Domkirkens Taarn, og under Gudstjenesten tog Hs. H. Hr. Stiftsprovst Dr. Frost af Dagens Evangelium Anledning til at tale om den høie Værd, som fromme Andagtsøvelser have endog for vort jordiske Vel." Hospitalslemmerne og Arrestanterne paa Raadhuset beværtedes med et passende Middagsmaaltid. Om Aftenen opførte det Werlighske Skuespillerselskab Elverhøi, som aabnedes med Prolog og Sang. Den 3die om Aftenen var endeel af Korsbrødregaards Hauge oplyst og et smukt Fyrværkerie afbrændtes. - J Weile heisedes den 1 August ved Solens Opgang for første Gang det nye skjønne Havneslag, prydet med Weile Vaaben, omgivet af en Laurbær- og Ege Green. Om Aftenen var foranstaltet en Soupee, og Jlluminationen udmærkede sig ved flere skjønne Transparenter. Næste Dag havde Ungdommen forsamlet sig til et Bal, og om Mandagen havde Borgerkorpset en Skiveskydning, hvorefter var foranstaltet et Skovbal.